Keong Emas

An Keong Emas ( Javanese asin Indonesian para sa Golden Snail ) sarong popular na osipon kan Javanese manungod sa sarong prinsesa na mahika na naliwat asin nakalaog sa sarong bulawan na shell nin kuhol . An osipon parte kan popular na siklo nin Javanese Panji, na nag-iistorya manungod sa prinsipe na si Panji Asmoro Bangun (bisto man sa apod na Raden Inu Kertapati) asin sa saiyang agom, si prinsesa na si Dewi Sekartaji (bisto man sa apod na Dewi Chandra Kirana).

 An istorya 
Igwa nin nagkapirang bersyon kan Keong Emas na midbid sa Indonesya. An pinaka-komun iyo an alamat na naglaladawan kan romansa, pagbubulag asin pagtiripon giraray ni Raden Panji Asmoro Bangun asin kan saiyang agom na si Dewi Sekartaji. Nagpoon an gabos kan an Hade kan kahadean nin Antah Berantah nagmawot na kuanon si Dewi Sekartaji bilang saiyang agom, asin tanganing magibo ini kinidnap niya ini. An diyos na si Batara Narada ilinigtas si Dewi Sekartaji sa paagi nin pagbabago saiya na magin sarong bulawan na kuhol. Sinabihan kan diyos si Keong Emas na mag-anod sa salog tanganing mahanap an saiyang agom, si Raden Panji Asmoro Bangun.

Sarong aldaw an sarong pobreng gurang na balo, si Mbok Rondo Dadapan, na pirming nagsisira sa gilid kan salog, nakua an bulawan na kuhol asin dinara ini sa harong bilang ataman na hayop. Duman, ibinugtak nia an kuhol sa sarong garapon asin inataman iyan nin marhay. Bigla na sana, nagpoon nang mangyari an dai linalaoman na mga marahay na bagay sa buhay ni Mbok Rondo

Pagbalik niya hale sa saiyang aroaldaw na pagsira, nakakakua siya nin masiram na mga putahe sa lamesa asin lininig na an harong. Nag-isip-isip siya kun sisay an nagin maboot na nag-ataman kan saiyang harong, na nagluto asin mga gibohon sa harong. An pambihirang pangyayaring ini nagpadagos sa laog nin pirang aldaw, dai niya mapugulan na aramon kun siisay an misteryoso asin maboot na tawo. Kaya, sarong aldaw, imbes na magsira, nagsirip siya sa sarong labot sa lanob kan saiyang harong.

Pagkatapos maghalat asin magtago, nahiling niya an sarong makangangalas na eksena: sarong magayon na prinsesa na nagluwas sa garapon asin nagpopoon na maglinig kan harong asin mag-andam kan kakanon.

Kan sunod na aldaw, iyo man an nangyari. Dai nagsayang nin oras, nagdalagan si Mbok Rondo sa laog kan harong asin pinunot an garapon, kaiba an kuhol na laog kaini, gamit an gapo na mortar. An ngonyan daing harong na si Dewi Sekartaji dai na nakabalik sa sarong shell nin kuhol, asin an mahika na anting-anting nabari. Dangan siya inampon ni Mbok Rondo bilang saiyang aking babae.

Mientrastanto, pighahanap ni Raden Panji Asmoro Bangun an saiyang agom. Naglagaw-lagaw siya hale sa sarong baryo pasiring sa saro pa, na sa katapustapusi nakaabot sa baryo nin Dadapan kun saen nakua niya an saiyang namomotan na agom. Pano nin kaogmahan asin pagkamoot, nagbalik sinda sa saindang kahadean, dara an marhay na gurang na Mbok Rondo.

 An ibang bersyon 
Igwa nin nagkapirang bersyon kan istorya manungod sa kawsa kan prinsesa na mahika na nagin sarong bulawan na kuhol. An sarong bersyon nagsasabi na si Dewi Sekartaji pigbago ni Batara Narada tanganing tabangan siyang makadulag sa pagkabihag; an saro pang bersyon nagpapaliwanag na sarong mahika na sumpa an itinao saiya kan saiyang maimon na tugang na babae na si Dewi Galuh Ajeng, sarong bruha na nagmamawot man na pakasalan si prinsipe Panji.  Sa saro pang bersyon, an prinsesa aksidenteng tinamaan an sarong kuhol asin nabari an kublit kaini; an kuhol sarong maraot na bruha na nagsasagin-sagin, na dangan nagbugtak nin sumpa sa prinsesa. An ibang parte kan istorya, kun saen an prinsesa ilinigtas nin sarong gurang na balo asin siya panapanahon na nagbabago pabalik sa saiyang pormang tawo tanganing balosan an kabootan kan gurang na balo asin sa katapustapusi nakaibanan giraray an saiyang agom, nagdadanay na pareho.

 Popular na kultura 
An Keong Emas sarong popular na osipon na Indones, na pig-iistorya sa laog nin mga henerasyon, asin parating pigtatampok sa kadakol na mga libro nin istorya para sa mga kaakian. An moral na itinotokdo sa mga aki iyo an pagigin maboot asin mapagpasalamat, na andam na balosan an kabootan na inako ninda hale sa iba. An osipon ni Keong Emas an nag-inspirar kan disenyo kan arkitektura kan Keong Emas IMAX Theatre sa Taman Mini Indonesia Indah, Jakarta.

 Hilingon man 
Sang Thong (Golden Conch, Thai folktale)
Ureongi gaksi (The Snail Bride, Korean folktale)

 Toltolan